 Xildhibaan Axmed Gacan, oo ugu horeyn ka hadlaya xaaladda guud ee Somaliland ayaa yidhi Xaaladda Somaliland hadda wejiyo badan ayay leedahay, haddii la eego nabadgalyada mashaakil badan ayaa jira, ilaa afar iyo toban dhacdo oo dalka ka dhacay ilaa hadda waxba lagama qabanin oo tii bariga iyo galbeedkaba leh, waxaanad moodaa in dawladdu inay ka gaabinayso wax ka qabashada xagga nabadgalyada, Guurtidana arintii waa laga fara maroojiyey, xagga siyaasaddana dalku dhaqaale iyo siyaasad ahaanba murug buu ku jiraa, siyaasaddu meel ay ku jihaysan tahay oo aynu nidhaahno siyaasadda dalku halkaas ayay jaangoynteedu tahay ma jirto, waxaad arkaysaa in dadkii dalka hantida gashan lahaa Maalgashadayaasha ay yaacayaan oo ay leeyihiin nabadgalyo daro ayaanu u yaacaynaa. 